唐鐃歌妓吹曲十二篇
作者：柳宗元
朝代：唐

paragraphs: 吐谷渾盛彊，背西海以夸。
歲侵擾我疆，退匿險且遐。
帝謂神武師。
往征靖皇家。
烈烈斾其旗，熊虎雜龍蛇。
王旅千萬人，銜枚默無譁。
束刃踰山徼，張翼縱漠沙。
一舉刈羶腥，尸骸積如麻。
除惡務本根，況敢遺萌芽。
洋洋西海水，威命窮天涯。
係虜來王都，犒樂窮休嘉。
登高望還師，竟野如春華。
行者靡不歸，親戚勸要遮。
凱旋獻清廟，萬國思無邪。